Dénes Kőnig

Dénes Kőnig (21. syyskuuta 1884 Budapest, Unkari – 19. lokakuuta 1944 Budapest, Unkari) oli unkarilainen matemaatikko, joka tunnettiin lähinnä graafiteorian tutkijana. Hän julkaisi alan ensimmäisen oppikirjan Theorie der endlichen und unendlichen Graphen vuonna 1936. Se tosin käännettiin englanniksi nimikkeellä Theory of finite and infinite graphs vasta vuonna 1990. Juutalainen Kőnig teki itsemurhan natsien vainon vuoksi vuonna 1944.

Hänen isänsä Gyula Kőnig (julkaisi myös nimellä Julius Kőnig) oli myös matemaatikko, jonka mukaan on nimetty "Königin teoreemana" tunnetut lauseet sekä kompleksianalyysissä että joukko-opissa.

Lähteet 

Unkarilaiset matemaatikot
Vuonna 1884 syntyneet
Vuonna 1944 kuolleet